cyanic-selkie/wikianc huggingface dataset:
শংকরদেব শিশু বিদ্যা নিকেতন, ভূরাগাঁও
বিদ্যালয়টি বৃহত্তর ভূরাগাঁও এলাকার কিছু সচেতন ব্যক্তি দ্বারা ৩১শে জানুয়ারী ২০০৪ সালে প্রতিষ্ঠিত হয়।
কালিয়াচক কলেজ
কালিয়াচক কলেজ টি মালদা জেলার কালিয়াচক শহরে অবস্থিত। এই কলেজ বা মহাবিদ্যালয়টি ১৯৬৯ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
অনুমোদন
কালিয়াচক কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।
২০২২ উত্তর ভারত মহাসাগরের ঘূর্ণিঝড় মৌসুম
২০২২ সালের উত্তর ভারত মহাসাগরের ঘূর্ণিঝড় মৌসুম গ্রীষ্মমন্ডলীয় ঘূর্ণিঝড় গঠনের বার্ষিক চক্রের একটি চলমান ঘটনা। উত্তর ভারত মহাসাগরের ঘূর্ণিঝড় মৌসুমের সময়কালের কোন সরকারী সীমা নেই, তবে ঘূর্ণিঝড় এপ্রিল থেকে ডিসেম্বরের মধ্যে তৈরি হয়, মে থেকে নভেম্বরের মধ্যে সবথেকে বেশি দেখা যায়। এই তারিখগুলি প্রথাগতভাবে প্রতি বছরের সময়সীমাকে সীমাবদ্ধ করে যখন বেশিরভাগ গ্রীষ্মমন্ডলীয় ঘূর্ণিঝড় উত্তর ভারত মহাসাগরে তৈরি হয়।
এই নিবন্ধের ব্যাপ্তি উত্তর গোলার্ধে, আফ্রিকার হর্নের পূর্বে এবং মালয় উপদ্বীপের পশ্চিমে ভারত মহাসাগরের মধ্যে সীমাবদ্ধ।উত্তর ভারত মহাসাগরে দুটি প্রধান সমুদ্র রয়েছে — ভারতীয় উপমহাদেশের পশ্চিমে আরব সাগর, ভারতীয় আবহাওয়া বিভাগ (IMD) দ্বারা সংক্ষেপে ARB ; এবং পূর্বে বঙ্গোপসাগর, IMD দ্বারা সংক্ষেপে BOB।
এই অববাহিকায় অফিসিয়াল আঞ্চলিক বিশেষায়িত আবহাওয়া কেন্দ্র হল ইন্ডিয়া মেটিওরোলজিক্যাল ডিপার্টমেন্ট (IMD), যখন জয়েন্ট টাইফুন ওয়ার্নিং সেন্টার (JTWC) অনানুষ্ঠানিক উপদেশ প্রকাশ করে। এই অববাহিকায় প্রতি মৌসুম গড়ে তিন থেকে চারটি ঘূর্ণিঝড় সৃষ্টি হয়।
ঝড়ের নাম
এই অববাহিকার মধ্যে, একটি গ্রীষ্মমণ্ডলীয় ঘূর্ণিঝড়কে একটি নাম দেওয়া হয় যখন এটি ৬৫ কিমি / ঘণ্টা (৪০  মাইল প্রতি ঘণ্টা) বাতাসের সাথে ঘূর্ণিঝড়ের তীব্রতার সীমায় পৌঁছে যাবে বলে বিচার করা হয়। ২০২২ মৌসুমের জন্য ব্যবহৃত নামগুলি নিম্নে লিপিবদ্ধ করা হয়েছে:
গোপালপুর গণহত্যা
গোপালপুর গণহত্যা হলো ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী দ্বারা সংঘটিত অন্যতম একটি গণহত্যা। এই গণহত্যাটি সংঘটিত হয়েছিল ১৯৭১ সালের ৫ মে নাটোর জেলার লালপুর উপজেলার অন্তর্গত গোপালপুর সদরে। এই গণহত্যার শিকার হয়েছিলেন উত্তরবঙ্গ চিনিকলে কর্মরত বাঙালিরা।
পশ্চাৎপট
পাকিস্তানি সেনাবাহিনী ২৫-শে মার্চের রাতেই ঢাকা শহরের উপর নিয়ন্ত্রণ কায়েম করে। কিন্তু তারা দেশের বিভিন্ন স্থানে স্থানীয় বাঙালি সশস্ত্র বাহিনীর সঙ্কল্পবদ্ধ প্রতিরোধের সম্মুখীন হয়।
পাবনায় পাকিস্তানি সেনাবাহিনীর ২৫তম পদাতিক বাহিনী স্থানীয়দের কাছ থেকে নিয়ন্ত্রণ ছিনিয়ে নিতে গিয়ে ব্যাপক ক্ষয়ক্ষতির সম্মুখীন হয়। ফলশ্রুতিতে, তারা রাজশাহীর ব্যাটেলিয়ন সদরদফতর থেকে জনবল ও রসদের যোগান চায়। মেজর রাজা আসলাম পাবনা এসে পৌঁছেন, কিন্তু রাজশাহীর দিকে পশ্চাদপসারণ করতে বাধ্য হন। তাদের বিচলন ব্যাহত হয় স্থানীয় বাহিনীর সাথে সংঘর্ষের ফলে। স্থানীয় বাঙালি বাহিনী অবরোধক স্থাপন করে এবং নাটোরের ধানাইদহে একটি সেতু ধ্বংস করে আক্রমণ প্রতিহত করতে। গোপালপুর রেলফটকে স্থানীয় স্টেশনকর্তা রেলওয়ে বগিসমূহ দিয়ে অবরোধক তৈরি করেন।
মার্চের ৩০ তারিখে, পাকিস্তানি সেনাবাহিনী ওয়ালি ময়না গ্রামের কাছে যাত্রাবিরতি নেয়ার কালে বাঙালি যোদ্ধাদের একটি দল তাদের আক্রমণ করে স্থানীয় সাঁওতালদের সাহায্য নিয়ে। স্থানীয়দের কাছে ময়নার যুদ্ধ নামে পরিচিত এই সংঘর্ষে চল্লিশজন বাঙালি যোদ্ধা নিহত হন। যদি-ও পাকিস্তানিদের ক্ষয়ক্ষতির পরিমাণ কম ছিল, তদাপি তাদের মনোবলে ছেদ পড়ে।
রাতে পাকিস্তানিরা ছোট ছোট উপদলে বিভক্ত হয়ে পালানোর চেষ্টা করে। পরবর্তী দিন, তাদের অনেকেই স্থানীয় বাঙালিদের হাতে ধরা পড়ে; অন্যতম ছিল নিয়ন্ত্রণকারী কর্মকর্তা মেজর আসলাম। সেনাদের স্থানীয় বাঙালি বাহিনীর নেতা ও উত্তরবঙ্গ চিনিকলের সাধারণ ব্যবস্থাপক অবসরপ্রাপ্ত লেফটেন্যান্ট আনোয়ারুল আজিম এর বাড়িতে নিয়ে যাওয়া হয়। সংক্ষিপ্ত বিচারকার্যের পরে লালপুর এসএস পাইলট উচ্চ বিদ্যালয় মাঠে পাকিস্তানি সেনাসদস্যদের গুলি করে মেরে ফেলা হয়।
গণহত্যা
বাঙালি প্রতিরোধের উত্তরে, রাজশাহী অবস্থিত পাকিস্তানি সেনাবাহিনীর সদরদফতর থেকে স্থলপথে ও আকাশপথে শক্তিদল দ্রুত প্রেরণ করে। সেনাবাহিনী ত্বরিতগতিতে পাবনা, ঈশ্বরদী ও নাটোরের নিয়ন্ত্রণ গ্রহণে সক্ষম হয়। ৫-ই মে, ১৯৭১ তারা গোপালপুর পৌঁছায় এবং বাঙালিদের শক্ত ঘাঁটি চিনিকল দখল করে ফেলে। প্রায় ২০০ বাঙালি জনগণ যারা মূলত চিনিকলের কর্মচারী ছিল, সবাইকে জড়ো করা হয় ও মুক্তিযোদ্ধাদের সম্পর্কে জিজ্ঞাসাবাদ করা হয়। যোদ্ধাদের নেতা অবসরপ্রাপ্ত লে. আনোয়ারুল আজিম সেনাবাহিনীর হাতে ধরা দেন এবং অনুরোধ করেন যেন নিরীহ লোকজনকে ছেড়ে দেয়া হয়। সেনারা লে. আজিম ও তার পরিবারকে গুলি করে। বন্দী কর্মচারীদের চিনিকলের ভিতরে একটি পুকুরের সামনে লাইনে দাঁড় করানো হয় এবং গুলি করে মারা হয়। গুলিবিদ্ধ ২০০ জন বন্দির মাঝে মাত্র চারজন- আবদুল জলিল শিকদার, খরশেদ আলম, আবুল হোসেইন, ইমাদ উদ্দিন এবং ইঞ্জিল সর্দার বাঁচতে সক্ষম হন।
১৫ ডিসেম্বর, ২০০৯ তারিখে প্রকাশিত দৈনিক প্রথম আলোর "বধ্যভূমি থেকে ফেরা তাঁরা চারজন" শীর্ষক প্রতিবেদনে প্রত্যক্ষদর্শী খন্দকার জালাল আহমেদের ভাষ্যে,
এ প্রতিবেদনে আরো বলা হয়,
বিনইয়ামিনের মিসপাহ
মিসপাহ ("পাহারা বুরুজ; সতর্ক ঘাঁটি") ছিলো বিনইয়ামিনের গোষ্ঠীর একটি শহর যার নাম হিব্রু বাইবেলে উল্লেখ রয়েছে।
তেল এন-নাসবেহ হলো মিসপাহের সাথে চিহ্নিতকৃত দুটি স্থানের একটি, এটি জেরুসালেম থেকে ১২ কিলোমিটার উত্তরে অবস্থিত। আরেকটি ধারণা কৃত অবস্থান হচ্ছে নেবি সামউইল, যা জেরুসালেমের পুরনো শহর থেকে ৮ কিলোমিটার উত্তর-পশ্চিমের দিকে সবচেয়ে উঁচু পাহাড়ে গিবিয়োনের সমভূমিতে অবস্থিত।
বাইবেলে উল্লেখ
মিসপাহ সম্পর্কে প্রথম উল্লেখ পাওয়া যায় আদিপুস্তকে যেখানে লাবণ ও তার জামাতা যাকোব চুক্তিবদ্ধ হয় যে যখন তারা একে অপরের থেকে আলাদা হবে তখন ঈশ্বর তাদের উপর নজর রাখবেন। এই চুক্তিকে পাথরের স্তূপ দ্বারা চিহ্নিত করা হয়েছিল। এটি ছিলো শান্তির একটি অনুস্মারক যেখানে প্রত্যেকে আক্রমণ করতে এই পাথর অতিক্রম করতে পারবেনা।
চুক্তিসিন্দুক ফিরে আসার পর আফেকের যুদ্ধে ইস্রায়েলীয়রা হারার ফলে তারা তা পলেষ্টীয়দের কাছে হারিয়ে ফেলে। শমুয়েল ইস্রায়েলের সবাইকে মিসপায় একত্রিত হয়ে উৎসর্গের আয়োজন করে ঈশ্বরকে নিজেদের পাপের জন্য ক্ষমা করে দিতে বলার জন্য প্রার্থনা করতে বলেন। সুযোগ পেয়ে ইস্রায়েলীদের সমাবেশে পলেষ্টীয়রা সামরিক অভিযান চালায়, ইস্রায়েলীয়রা তাদেরকে বেথ কার পর্যন্ত লড়াই করে পিছু হটিয়ে দেয়। এই ঘটনা স্মরণে শমুয়েল মিসপাহ ও শেনের মধ্যবর্তী স্থানে একটি পাথর স্থাপন করেন যার নাম তিনি দেন এবন-এষরে ("সাহায্যের পাথর"), কেননা ঈশ্বর তাদের সাহায্য করেছিলেন।
এছাড়া শমুয়েল নিজেদের প্রথম রাজাকে চিহ্নিত করতে ইস্রায়েলের সবাইকে মিসপাহতে একত্রিত করেছিলেন। সেখানে অধিকাংশ গোত্র শৌলকে বাছাই করে।
যিহূদার রাজা আসা এবং ইস্রায়েলের রাজা বাশার আমলে মিসপাহ ছিলো দুটি শহরের অন্যতম যে শহরগুলো নির্মাণ করতে বাশার বিনইয়ামিনের রামা প্রতিরক্ষায় শক্তিশালী করতে পাথর রাজা আসা ব্যবহার করেছিলেন ।
ব্যাবিলনীয়রা জেরুসালেম ধ্বংস করে দেওয়ার পর তারা গদলিয়কে মিসপাহতে এর পার্শ্ববর্তী সকল অঞ্চলের প্রদেশপতি নিযুক্ত করে। পালিয়ে যাওয়া স্থানগুলো থেকে বহুজন ফিরে আসে। নবী যিরমিয়কে ব্যাবিলনীয়রা ছেড়ে দেওয়ার পরে তিনি রামাহ থেকে মিসপাহে আসেন। পরবর্তীতে ইশ্মায়েল নামক রাজকীয় পরিবারের এক সদস্য গদলিয়কে হত্যা করে। যিরমিয়ের সতর্কবাণী উপেক্ষা করে মানুষ মিশরে পালিয়ে যায়।
শনাক্তকরণ
মিসপাহের মূল প্রতিযোগী স্থানগুলো হল তেল এন-নাসবেহ এবং নিকটবর্তী নেবি সামউইল।
তোরগান আজার
তোরগান গানায়েল ফ্রঁসি আজার (Thorgan Hazard, ; জন্ম: ২৯ মার্চ ১৯৯৩; তোরগান আজার নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব বরুসিয়া ডর্টমুন্ড এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০০৮ সালে, আজার বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ৯টি গোল করেছেন।
প্রারম্ভিক জীবন
তোরগান গানায়েল ফ্রঁসি আজার ১৯৯৩ সালের ২৯শে মার্চ তারিখে বেলজিয়ামের লা লুভিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আজার বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৮ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৬১ ম্যাচে অংশগ্রহণ করে ১৬টি গোল করেছেন।
২০১৩ সালের ২৯শে মে তারিখে, ২০ বছর ও ২ মাস বয়সে, ডান পায়ে ফুটবল খেলায় পারদর্শী আজার মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে আক্রমণভাগের খেলোয়াড় রোমেলু লুকাকুর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৪–২ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে আজার সর্বমোট ১ ম্যাচে অংশগ্রহণ করেছেন।
আইনুল কামাল
আইনুল কামাল বাংলাদেশের চট্টগ্রাম জেলার রাজনীতিবিদ যিনি চট্টগ্রাম-২ আসনের সংসদ সদস্য ছিলেন।
প্রাথমিক জীবন
আইনুল কামাল চট্টগ্রাম জেলায় জন্মগ্রহণ করেন।
আসানবিবি
আসানবিবি হলেন একজন লৌকিক দেবী। মূলত দক্ষিণ পশ্চিমবঙ্গ ও দক্ষিণ বাংলাদেশে আসানবিবির পূজা হয়। আসানবিবির সঙ্গে তার ছয় বোনের পূজা হয়। এঁরা হলেন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝেতুনবিবি ও ঝোলাইবিবি। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।
বাংলাদেশের বন্দরের তালিকা
বাংলাদেশ একটি নদীমাতৃক দেশ। এখানে সুদূর অতীতকাল থেকেই নদীপথে পণ্য ও যাত্রী পরিবহন ব্যবস্থা রয়েছে। এছাড়া দেশের সমুদ্র উপকূলে গড়ে উঠেছে বৃহৎ সমুদ্র বন্দর।
নদীবন্দর
বাংলাদেশে নদীবন্দরের সংখ্যা ৩৫ টি
স্থলবন্দর
সক্রিয় স্থলবন্দর ১২ টি
খান টিপু সুলতান
খান টিপু সুলতান (১৩ ডিসেম্বর ১৯৫০ - ১৯ আগস্ট ২০১৭) ছিলেন একজন বাংলাদেশী আইনজীবী এবং রাজনীতিবিদ এবং বিশিষ্ট মুক্তিযোদ্ধা। তিনি বাংলাদেশের সাধারণ নির্বাচন ১৯৯৬, এবং ২০০৮ সালের ডিসেম্বরে অনুষ্ঠিত সংসদ নির্বাচনে খুলনা বিভাগের যশোর জেলার মনিরামপুর উপজেলা (যশোর -৫) আসন থেকে বাংলাদেশ আওয়ামী লীগের জাতীয় সংসদ সদস্য নির্বাচিত হন।
প্রাথমিক জীবন
খুলনা জেলার ডুমুরিয়া উপজেলার ধামালিয়ার মামার বাড়ীতে তার জন্ম।তার পিতার নাম আববদুল হামিদ খান এবং মাতা আঞ্জীবন আরা বেগম। তার দাদা ছিলেন ব্রিটিশ সরকারের যশোর জেলার একজন ম্যাজিস্ট্রেট। খাঁন টিপু সুলতানরা ৩ ভাই ও ৪ বোন।
ব্যক্তিগত জীবন
১৭ অক্টোবর ১৯৮২ সাল খুলনার মেয়ে জেসমিন আরাকে বিয়ে করেন টিপু সুলতান ।তিনি দুই পুত্র সন্তানেরনের পিতা । বড় ছেলে হুমায়ুম সুলতান আর ছোট ছেলে জুবায়ের সুলতান (পেলব)।
শিক্ষাজীবন
শিক্ষাজীবন শুরু হয় ১৯৫৬ সালে; ডুমুরিয়া রঘুনাথপুর গ্রামস্থ স্কুলে। দ্বিতীয় শ্রেণীতে পড়ার সময় তার বাবা মারা যান। তখন তিনি পড়ালেখার জন্য মামা বাড়িতে চলে আসেন। তিনি ১৯৬৪ সালে যশোর সম্মিলনী স্কুলে ভর্তি হন ৮ম শ্রেণীতে। ১৯৬৭ সালে এই স্কুল হতেই এস. এস. সি পাশ করেন। এবং পরে ভর্তি হোন যশোর সরকারী এম. এম. কলেজে। আইয়ুব-মোনায়েম শাসনকালে সক্রিয়ভাবে ছাত্র রাজনীতি শুরু করেন । এই কারণে কর্তৃপক্ষ তাকে ১৯৬৮ সালে বহিষ্কার করে এবং তিনি ট্রান্সফার সার্টিফিকেট নিয়ে চলে যান নড়াইল ভিক্টোরিয়া কলেজে । ১৯৬৯ সালে তিনি সেখান থেকে এইচ. এস. সি. পাস করেন। পরে আবার যশোর সরকারী এম. এম. কলেজে ফিরে যান এবং বি.কম-এ ভর্তি হোন।
১৯৭২ সালে তিনি যশোরে শহীদ মশিয়ুর রহমানের নামে একটি ল কলেজ প্রতিষ্ঠিতকরতে সাহায্য করেন । পরে নিজের প্রতিষ্ঠা করা ল কলেজে পড়াশুনা শুর করেন। ল কলেজের ছাত্র হিসেবে টিপু সুলতান প্রথমবর্ষ সম্পন্ন করেন। এরপর রাজনীতিতে ওতপ্রেতভাবে জড়িয়ে পড়েন।
কর্মজীবন
১৯৭২ সালে যশোর থেকে প্রকাশিত সাপ্তাহিক বিল্পব নামে একটি পত্রিকা প্রকাশ করেন। ১৯৭৫ সালে জাতীয় সরকার প্রতিষ্ঠাকালে সাপ্তাহিক বিপস্নব বন্ধ হয়ে যায়। সাংবাদিকতা পেশা ত্যাগ করে তিনি আইন পেশায় নিয়োজিত হন।  ১৯৭৮ সালে বার কাউন্সিল পরীক্ষায় অংশ নিয়ে অ্যাডভোকেটশীপ অর্জন করেন এবং আইন পেশায় যোগ দেন। বার কাউন্সিল হতে হাইকোর্ট ডিভিশনে প্রাকটিস করার জন্য তিনি ১৯৮৫ সালে সনদ পান।
১৯৮৯ সালে টিপু সুলতান যশোর জেলা বার এ্যাসোসিয়েশনের সম্পাদক নির্বাচিত হন। তিনি যশোর বারের সম্পাদক থাকা অবস্থায় ঐ বছরেই অনুষ্ঠিত বাংলাদেশ বার কাউন্সিলের সদস্য পদে প্রতিদ্বন্দিতা করেন। ঐ নির্বাচনে টিপু সুলতানের প্রতিদ্বন্দী হিসেবে যিনি বিজয়ী হয়েছিলেন ১৯৯০ সালে তার আকষ্মিক মৃত্যুর কারণে খান টিপু সুলতানকে বার কাউন্সিলের নির্বাচিত সদস্য হিসেবে ঘোষণা করা হয়। পরে তিনি ১৯৯১ সাল থেকে ১৯৯২ সাল পর্যন্ত দক্ষতার সাথে বার কাউন্সিলের সদস্য হিসেবে দায়িত্ব পালন করেন। ১৯৯৫ সালে অনুষ্ঠিত বাংলাদেশ বার কাউন্সিলের নির্বাচনেও প্রতিদ্বন্দিতা করেন ও বিপুল ভোটের ব্যবধানে জয়লাভ করেন। বার কাউন্সিলের সদস্য হিসেবে তিনি অর্থ বিষয়ক কমিটি এবং একই সঙ্গে বার কাউন্সিল ট্রাইব্যুনালের সদস্য হিসেবে কাজ করে সফলতা অর্জন করেন।
মুক্তিযুদ্ধে অংশগ্রহণ
১৯৬৯ সালের ছাত্র-গণআন্দোলনে নেতৃত্ব দেন টিপু সুলতান। এই আন্দোলনের শুরতেই যশোরের সরকারী এম. এম. কলেজ থেকে তার নেতৃত্বে প্রথম মিছিল বের হয়। এসময় তিনি যশোরের ছাত্র সমাজের কাছে ব্যাপক পরিচিতি লাভ করেন। শুধু ছাত্র সমাজে নয় পুরো যশোরে অনেক জনপ্রিয়তা লাভ করেন। ১৯৬৯ সালের গণআন্দোলনের পর পর যশোর জেলা ছাত্রলীগের সম্মেলন অনুষ্ঠিত হয় এবং ওই সম্মেলনে জেলা ছাত্রলীগের সভাপতি নির্বাচিত হন খান টিপু সুলতান। এ সময়ে আইয়ুব খানের পতন এবং ইয়াহিয়া খানের ক্ষমতা গ্রহণের পর জাতীয় নির্বাচনের ঘোষণা আসে। এর কিছুদিন পর যশোরে মুসলিম লীগের নেতা নূরুল আমিনের আগমন নিয়ে গণপ্রতিরোধ সৃষ্টি করেছিলেন। এ ঘটনায় খান টিপু সুলতানসহ ৬ জনের বিরুদ্ধে সামরিক আদালতে মামলা হয়। বিচারে তাদের ৬ মাসের কারাদন্ড হয়। তিনি বঙ্গবন্ধুর নির্দেশে গ্রেফতার এড়িয়ে ’৭০-এর নির্বাচনী প্রচারণার জন্য চট্টগ্রাম ও খুলনার বিভিন্ন অঞ্চলে অবস্থান করেন। নির্বাচনে আওয়ামী লীগের ব্যাপক বিজয়ের পর বঙ্গবন্ধুর সঙ্গে ঢাকায় পাকিস্তানের তৎকালীন প্রেসিডেন্ট ইয়াহিয়া খানের বৈঠক হয়। বৈঠকে খান টিপু সুলতানসহ ৬ জনের বিরুদ্ধে করা মামলা প্রত্যাহার করতে বঙ্গবন্ধু অনুরোধ করেন ইয়াহিয়া খানকে। এর প্রেক্ষিতে মামলা প্রত্যাহার হয়।
১৯৭১ সালের প্রথম দিকে যশোর ছাত্র সংগ্রাম পরিষদের সভাপতি হিসেবে ছাত্র সমাজকে সংগঠিত করে বঙ্গবন্ধুর নির্দেশে তারা সশস্ত্র লড়াইয়ের জন্য প্রস্তুতি নেন। এসময় এক বিশেষ মুহুর্তে তাদের মিছিলে পাকিস্তান সেনাবাহিনী গুলি চালায়। ৩ মার্চের সেই মিছিলে যশোরে প্রথম শহীদ হন চারুবালা। চারুবালা যখন গুলিবিদ্ধ হন টিপু সুলতান ছিলেন তার পাশেই। চারুবালার মরদেহ নিয়ে রাজপথে সেদিন মিছিল করেছিল ছাত্র সমাজ। ১৯৭১ সালের ২৩ মার্চ নিয়াজ পার্ক হিসেবে পরিচিত কালেক্টরেট ময়দানে মঞ্চ তৈরি করে আনুষ্ঠানিকভাবে স্বাধীনতা পতাকা উত্তোলন করেন টিপু সুলতান ও তার রাজনৈতিক সহযোদ্ধারা। এ সময় তিনি সশস্ত্র স্বেচ্ছাসেবক বাহিনীর অভিবাদন গ্রহণ করেন। সে দূর্লভ মুহূর্তের ছবি এখনও যশোর ইনস্টিটিউট পাবলিক লাইব্রেরি ও যশোর সেনানিবাসের জাদুঘরে সংরক্ষিত আছে।
১৯৭১ সালের ২৫ মার্চ রাতে পাক সেনাবাহিনী যখন সশস্ত্র হামলা চালায় তখন খান টিপু সুলতান ছিলেন '''এম. এম কলেজের বর্তমান পুরাতন হোস্টেলে। সে সময় ছাত্র-জনতাকে নিয়ে তারা ক্যান্টনমেন্ট সংলগ্ন আরবপুর মোড়ে ব্যারিকেড দিয়ে প্রতিরোধ গড়ে তোলেন। পাক সেনাদের গতিরোধ করার জন্য যে বোমা হামলা চালানো হয় তার নেতৃত্ব ছিলেন খান টিপু সুলতান'''। প্রথম দফা ব্যর্থ হয়ে রাত্র ১টার দিকে পাক সেনাবাহিনী আবার শহরে প্রবেশ করে। তারা এম. এম. কলেজের হোস্টেলে ব্যাপক তল্লাসী চালায়। খান টিপু সুলতানকে খোঁজাখুজি করে না পেয়ে বই ও আসবাবপত্র নিয়ে যায়। খান টিপু সুলতান ঐ রাতে হোস্টেলে অবস্থান না করায় প্রাণে বেঁচে যান। পরদিন ২৬ মার্চ সকাল থেকে পাক সেনাবাহিনী খান টিপু সুলতানকে ধরিয়ে দিতে ৫০ হাজার টাকা পুরস্কার ঘোষণা করে; মাইকে ঘোষণা দেয়। তাকে বার বার আত্নসমর্পণের জন্য বলা হলেও টিপু সুলতান শহরের কাজী পাড়ায় মিঞা মতিনের বাড়ীতে আত্মগোপন করে থাকেন। সেখানে দু’দিন অবস্থানের পর ২৭ মার্চ চলে যান হাসান শিবলীর বাড়িতে। এই অবস্থায় বঙ্গবন্ধু ও রাজনৈতিক সহপাঠিদের সঙ্গে যোগাযোগ করে প্রতিরোধ সংগ্রামের মানসিক প্রস্তুতি জোরদার করেন। ৩০ মার্চ ইপিআর ও ইস্ট বেঙ্গল রেজিমেন্টের সঙ্গে যুদ্ধে পাক হানাদার বাহিনী পরাজিত হলে শহর মুক্ত হয়। এ সময় খান টিপু সুলতানের নেতৃত্বের মিছিল বের হয় এবং কন্ঠ শিল্পী শাহ মোঃ মোরশেদ রাজপথে জাতীয় সঙ্গীত পরিবেশন করেন।
পরে পাক হানাদার বাহিনী আবার শহরে প্রবেশ করলে তিনি যশোর শহর ছেড়ে নড়াইলে অবস্থান নেন। এর দু’দিন পর তিনি বাঘারপাড়া, ডুমুরিয়া ও মনিরামপুরে আত্নগোপন করে সাংগঠনিক কাজ করেন। হানাদারদের আক্রমণের এক পর্যায়ে ইপিআর সদস্যরা ছত্রভঙ্গ হলে টিপু সুলতান ভারত যান মুক্তিযুদ্ধের প্রশিক্ষণ নিতে। জেনারেল ওসমানীর সঙ্গে যোগাযোগ হলে তার নির্দেশ ও নেতৃত্বে বাংলাদেশের নেতৃস্থানীয় ছাত্রদের নিয়ে একটি স্পেশাল অপারেশান গ্রুপ গঠন করে তাদের নিয়ে বিহারের চাকুলিয়াতে সশস্ত্র ট্রেনিং নেন তিনি। সেখানে ট্রেনিং শেষে ফিরে আসেন দেশে। স্বাধীন বাংলাদেশ সরকার তাকে যশোর সেক্টরে স্টুডেন্ট পলিটিক্যাল লিয়াজোঁ অফিসার হিসেবে নিয়োগ দেন। তৎকালীন সেক্টর কমান্ডার মেজর ওসমান তাকে দায়িত্ব বুঝিয়ে দেন। তিনি যশোর সেক্টরে গেরিলা যোদ্ধাদের রাজনৈতিক নেতৃত্ব দিয়ে অগ্রসর করার দায়িত্ব পালন করেন। প্রত্যেকটি অপারেশন ক্যাম্পে গিয়ে তাদের সংগঠিত করেন এবং প্রশিক্ষণ দেন। তার পরামর্শে বিভিন্ন মহকুমা ও থানায় এফ. এফ কমান্ডার নিয়োগ দেন সাব-সেক্টর কমান্ডাররা।
চৌগাছায় জাহাঙ্গীরপুর গ্রামে এসে সশস্ত্র সহযোদ্ধাদের নিয়ে অবস্থান গ্রহণ করেন এবং চৌগাছার সম্মুখ যুদ্ধে অংশ নেন খান টিপু সুলতান। এ যুদ্ধ হয়েছিল চৌগাছা থানার বেশিরভাগ এলাকা জুড়ে। দু’পক্ষই এ যুদ্ধে ট্যাংক ব্যবহার করে। মিত্র বাহিনী যুক্ত হওয়ায় এটি ভয়াবহ যুদ্ধে রূপ নেয়। হানাদাররা টিকতে না পেরে অনেক ক্ষয়ক্ষতির পর ৩ ডিসেম্বর পিছু হঠতে বাধ্য হয়। ৭ ডিসেম্বর যশোর মুক্ত হয়।
রাজনৈতিক জীবন
১৯৬৬ সালে যশোর সম্মিলনী স্কুলে ১০ম শ্রেণীতে পড়াকালীন তিনি সরাসরি রাজনীতির সঙ্গে যুক্ত হন এবং যশোর শহর ছাত্রলীগের সাধারণ সম্পাদকের দায়িত্ব লাভ করেন। ১৯৬৭ সালে যশোর জেলা ছাত্রলীগের সাধারণ সম্পাদকের অনুপস্থিতির কারণে তাকে জেলার দায়িত্ব দেয়া হয়; ১৯৬৮ সালে তিনি ছাত্রলীগের সাধারণ সম্পাদক হিসেবে পুনঃনির্বাচিত হন এবং ১৯৬৯ সালে জেলা ছাত্রলীগের সভাপতি নির্বাচিত হন। ১৯৬৯ সালে ছাত্র-গণঅভ্যুত্থান, ১৯৭০ সালের নির্বাচন ও ১৯৭১-এ বাংলাদেশের স্বাধীনতা যুদ্ধে তিনি যশোর অঞ্চলের সরাসরি নেতৃত্ব দেন।
ঢাকা বিশ্ববিদ্যালয় থেকে উচ্চ শিক্ষা নেয়ার উদ্দেশ্যে ঢাকায় আসেন খান টিপু সুলতান। কিন্তু বঙ্গবন্ধু তাকে যশোরের জাতীয় রাজনীতিতে যোগ দেয়ার নির্দেশ দেন। বঙ্গবন্ধুর আদেশ অমান্য করতে পারেননি তিনি। ঢাকা হতে যশোরে ফিরে গিয়ে আওয়ামী লীগের রাজনীতিতে যোগ দেন এবং স্থায়ীভাবে যশোরে বসবাস শুরম্ন করেন। ১৯৭২ সালে বঙ্গবন্ধু তাকে যশোর জেলা আওয়ামী লীগের সাংগঠনিক সম্পাদক হিসেবে দায়িত্ব দেন। বঙ্গবন্ধুর অত্যন্ত স্নেহভাজন ছিলেন খাঁন টিপু সুলতান।
১৯৭৫ সালের ১৫ আগস্ট বঙ্গবন্ধু সপরিবারে নিহত হলে খান টিপু সুলতান বন্দি হন। দুই বছর কারাভোগের পর মুক্তি পেয়ে যশোর জেলা আওয়ামী লীগকে পুন:সংগঠিত করেন। ১৯৭৮ সালে তার উদ্যোগে যশোর জেলা আওয়ামী লীগের সম্মেলন অনুষ্ঠিত হয় এবং এতে যশোর জেলা আওয়ামী লীগের সাধারণ সম্পাদক নির্বাচিত হন তিনি। এর পর পরই বাংলাদেশ আওয়ামী যুবলীগের সম্মেলন অনুষ্ঠিত হয়; এতে তাকে কেন্দ্রীয় কমিটির প্রেসিডিয়াম সদস্য নির্বাচন করা হয়।
১৯৮২ সালে এরশাদ সরকার ক্ষমতা দখলের পর আওয়ামী লীগে আদর্শগত মতবিরোধ দেখা দিলে তিনি সাধারণ সম্পাদকের দায়িত্ব থেকে অব্যাহতি নেন। পরে তিনি যশোর জেলা আওয়ামী লীগের একজন সদস্য হিসেবে দায়িত্ব পালন করেন। এক পর্যায়ে প্রায় ৮ মাস তিনি বাংলাদেশ কৃষক শ্রমিক লীগের হয়ে কাজ করেন। পরবর্তীকালে আবার আওয়ামী লীগে ফিরে যান এবং জেলা কমিটির সদস্য হিসেবে দায়িত্ব পালন করেন। ১৯৯৫ সালে আবারও যশোর জেলা আওয়ামী লীগের সভাপতি নির্বাচিত হন।
১৯৯১ সালে পঞ্চম জাতীয় সংসদ নির্বাচনে আওয়ামী লীগ মনোনীত প্রার্থী হিসেবে যশোর-৫ (মনিরামপুর) হতে নির্বাচিত হন খান টিপু সুলতান। এ সময় তিনি প্রতিরক্ষা মন্ত্রণালয়ের সংসদীয় কমিটির সদস্য হিসেবে দায়িত্ব পালন করেন। ১৯৯৬ সালের ১২ জুন ৭ম জাতীয় সংসদ নির্বাচনে তিনি আওয়ামী লীগ মনোনীত প্রার্থী হিসেবে যশোর-৫ আসন থেকে প্রতিদ্বন্দ্বিতা করে বিজয়ী হন। সংসদ সদস্য হিসেবে তিনি যোগাযোগ মন্ত্রণালয়ের সংসদীয় কমিটির সদস্য নির্বাচিত হন এবং বিজ্ঞান ও প্রযুক্তি মন্ত্রণালয়ে সংসদীয় কমিটির সদস্য হিসেবে দায়িত্ব পালন করেন।
২০০৮ সালের ২৯ ডিসেম্বর অনুষ্ঠিত ৯ম জাতীয় সংসদ নির্বাচনে খান টিপু সুলতান আওয়ামী লীগ হতে মনোনয়ন পেয়ে নির্বাচনে অংশ নেন এবং এবার তিনি বিপুল ভোটে দ্বিতীয়বারের মতো সংসদ সদস্য নির্বাচিত হন। ২০১৩ সালের ২২ জানুয়ারী জাতীয় সংসদ নির্বাচনে বাংলাদেশ আওয়ামী লীগ থেকে মনোনয়ন পান কিন্তু এই নির্বাচনে তিনি পরাজিত হন।
বালুরঘাট মহিলা মহাবিদ্যালয়
বালুরঘাট মহিলা মহাবিদ্যালয় টি মালদা জেলার বালুরঘাট শহরে অবস্থিত। এই কলেজ বা মহাবিদ্যালয়টি ১৯৭০ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।
অনুমোদন
বালুরঘাট মহিলা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি বর্তমানে নেকের সমক্ষায় সি গ্রেড বিশিষ্ট।
সমাস
সমাস একটি ব্যাকরণ সম্মত প্রক্রিয়া যেখানে বাক্যের মধ্যে পরস্পর অর্থসম্বন্ধ যুক্ত দুই বা ততোধিক পদ/শব্দ/অর্থমূল পরস্পরের সঙ্গে মিলিত হয়।    এর ফলে বাক্যে "পাশাপাশি অবস্থানকারী পদগুলো একত্রে মিলিত" হয় এবং "নতুন শব্দ গঠিত হয়"। সমাসের রীতি সংস্কৃত থেকে বাংলা ভাষায় এসেছে এবং এটি বাংলা ব্যাকরণের রূপতত্ত্ব অংশে আলোচনা করা হয়। উদাহরণস্বরূপ:
বাক্যে অধিক শব্দের ব্যবহার কমানোর জন্য সমাস একটি কার্যকর পদ্ধতি। সাহিত্যিক প্রয়োজনেই সংস্কৃত ভাষায় সমাসের আবির্ভাব হয়েছিল বলে মনে হয়।
ব্যুৎপত্তি ও সংজ্ঞা
সমাস শব্দের অর্থ সংক্ষেপণ, সমর্থন, সংগ্রহ, মিলন,  একত্রে অবস্থান,, একাধিক পদের একপদীকরণ। শব্দটির তিন ধরনের ব্যুৎপত্তিগত বিশ্লেষণ করলে পাওয়া যায়:
ড. মুহম্মদ শহীদুল্লাহ-এর মতে, ড. সুনীতি কুমার চট্টোপাধ্যায়-এর মতে, ড. মুহম্মদ এনামুল হক-এর মতে,
ইতিহাস
সংস্কৃতে সমাসের ব্যবহার তার পিতৃভাষা প্রত্ন-ইন্দো-ইউরোপীয় ভাষা থেকে উত্তরাধিকারসূত্রে প্রাপ্ত। এখান থেকেই বাংলা ভাষায় সমাসের ব্যবহার এসেছে। ভাষাটির পরবর্তী পর্যায়ে সমাসের এই বিকাশ সম্পূর্ণরূপে কৃত্রিম, সাহিত্যিক প্রয়োজনে এবং কথ্য ভাষায় প্রতিফলিত হয় না।
যাইহোক, পরবর্তী সময়ে সংস্কৃত ও জাত ইন্দো-আর্য ভাষাসমূহে সমাস তৈরির উপাদানের (সমাসের অঙ্গ) সংখ্যা এবং সাহিত্যে সমাসের ব্যবহার উভয়ের ক্ষেত্রে উল্লেখযোগ্য বিস্তার লাভ করেছে, যা ইন্দো-ইউরোপীয় ভাষাসমূহের মাঝে অনন্য।
সন্ধির সঙ্গে পার্থক্য
সন্ধি ও সমাস উভয়ের অর্থ মিলন, তথাপি এদের মাঝে পার্থক্য বিদ্যমান। সন্ধিতে মিলন ঘটে সন্নিহিত বর্ণ বা ধ্বনির, সমাসে মিলন ঘটে পাশাপাশি থাকা একাধিক শব্দের/পদের। উদাহরণস্বরূপ, সংখ্যাতীত শব্দটিকে সমাস ও সন্ধির নিয়মে ভাঙলে পাওয়া যায়: সমাস ও সন্ধির মধ্যে একটি বড় পার্থক্য হলো সমাসে দুই বর্ণের মধ্যে সাধারণত অব্যয় পদ ব্যবহার করা হয়, কিন্তু অব্যয় পদের সঙ্গে কখনো সন্ধি হয় না।
তবে শব্দ গঠনের সময় সন্ধি ও সমাস একইসঙ্গে ঘটতে পারে। উদাহরণস্বরূপ, সিংহ চিহ্নিত যে আসন= সিংহাসন। এখানে সমাসের ফলে চিহ্নিত যে শব্দটি বাদ পড়ে কেবল সিংহ ও আসন শব্দদ্বয় অবশিষ্ট রয়ে গেছে। আর সন্ধির প্রয়োগে শব্দদ্বয় একত্রে মিলিত হয়েছে: সিংহ + আসন= সিংহাসন।
সমাসের অঙ্গ
সমাসের অঙ্গগুলো হলো একক-সমাস গঠনের উপাদান—
প্রকারভেদ
প্রথাগত বাংলা ব্যাকরণে সমাস ছয় প্রকার: দ্বন্দ্ব, দ্বিগু, কর্মধারয়, তৎপুরুষ, বহুব্রীহি ও অব্যয়ীভাব সমাস।   তবে আধুনিক বাংলা ব্যাকরণে সমাস চার প্রকার: দ্বন্দ্ব, কর্মধারয়, তৎপুরুষ ও বহুব্রীহি সমাস;  এক্ষেত্রে বর্তমানে অব্যয়ীভাব সমাসকে তৎপুরুষ সমাস এবং দ্বিগু সমাসকে কর্মধারয় সমাসের অন্তর্ভুক্ত করা হয়েছে।
দ্বন্দ্ব সমাস
যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে দ্বন্দ্ব সমাস বলে।
দ্বন্দ্ব সমাস নয় প্রকার: ১। সমার্থক দ্বন্দ্ব: কাজ ও কর্ম= কাজ-কর্ম, হাট-বাজার, ঘর-দুয়ার, কল-কারখানা, খাতা-পত্র ২। বিপরীতার্থক দ্বন্দ্ব: দিন ও রাত= দিন-রাত, জমা-খরচ, ছোট-বড়, ছেলে-বুড়ো, লাভ-লোকসান ৩। বিকল্পর্থক দ্বন্দ্ব: হার অথবা জিৎ= হার-জিৎ ৪। সমাহার দ্বন্দ্ব: দুধ ও কলা= দুধ-কলা, ৫। মিলনার্থক দ্বন্দ্ব: চাল ও ডাল= চাল-ডাল, মা-বাপ, মাসি-পিসি, জ্বিন-পরি, চা-বিস্কুট ৬। অলুক দ্বন্দ্ব: কাগজে ও কলমে= কাগজে-কলমে ৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ ৮। একশেষ দ্বন্দ্ব: তুমি, সে ও আমি= আমরা
৯। অনুকার দ্বন্দ্ব: কাজ ও টাজ= কাজটাজ
কর্মধারয় সমাস
বিশেষ্যের সাথে বিশেষণের সমাসকে কর্মধারয় সমাস বলে। যথাঃ নীল যে উৎপল = নীলোৎপল। কর্মধারয় সমাসে উত্তর পদের অর্থ প্রধান হয়।
কর্মধারয় সমাস প্রধানত পাঁচ প্রকার। যথাঃ-
বিশেষণ ও বিশেষ‍্য, বিশেষ‍্য ও বিশেষ‍্য অথবা বিশেষণ ও বিশেষণ পদের মধ‍্যে এই সমাস হয়ে থাকে। যেমন, নীল যে আকাশ=নীলাকাশ।
কর্মধারয় সমাসে কোন কোন স্থানে মধ্যপদের লোপ হয়। সেজন্যেই একে মধ্যপদলোপী কর্মধারয় সমাস বলে। যথা: হিমালয় নামক পর্বত = হিমালয়পর্বত। এখানে ‘নামক’ মধ্যপদের লোপ হয়েছে।
সমান ধর্মবাচক পদের প্রয়োগ না থাকলে উপমেয় ও উপমান পদের যে সমাস হয়, তাকে উপমিত কর্মধারয় সমাস বলে। যেমন: মুখ চন্দ্রসদৃশ = মুখচন্দ্র।
উপমেয় পদে উপমানের আরোপ করে যে সমাস হয়, তাকে রূপক কর্মধারয় সমাস বলে। এতে উপমেয় পদে রূপ শব্দের যোগ থাকে। যেমন: বিদ্যারূপ ধন = বিদ্যাধন। এখানে ‘রূপ’ শব্দের যোগ রয়েছে।
উপমানবাচক পদের সাথে সমান ধর্মবাচক পদের মিলনে যে সমাস হয়, তাকে উপমান কর্মধারয় সমাস বলে। যেমন: শশের (খরগোশের) ন্যায় ব্যস্ত = শশব্যস্ত।
তৎপুরুষ সমাস
দ্বিতীয়াদি বিভক্তান্ত পদ পূর্বে থেকে যে সমাস হয়, তাকে তৎপুরুষ সমাস বলে। এতে উত্তরপদের অর্থ প্রাধান্য থাকে। যেমনঃ লবণ দ্বারা যুক্ত= লবণাক্ত।
"'তৎপুরুষ"' শব্দটির অর্থ হল "তার পুরুষ"। তার পুরুষ এই শব্দ গুলির একপদীকরণে তৎপুরুষ শব্দটির সৃষ্টি হয়েছে। এখানে পূর্ব পদ থেকে সম্বন্ধ পদের বিভক্তি 'র' লোপ পেয়েছে ও উত্তর পদের অর্থ প্রাধান্য পাচ্ছে। এইভাবে এই সমাসের অধিকাংশ উদাহরণে পূর্ব পদের বিভক্তি লোপ পায় ও উত্তর পদের অর্থ প্রাধান্য থাকে এবং তৎপুরুষ শব্দটি হল এই রীতিতে নিষ্পন্ন সমাষের একটি বিশিষ্ট উদাহরণ।তাই উদাহরণের নামেই এর সাধারণ নামকরণ করা হয়েছে তৎপুরুষ সমাস।
তৎপুরুষ সমাস ছয় প্রকার। যথাঃ-
দ্বিতীয়া-বিভক্ত্যন্ত পদ পূর্বে থেকে সমাস হলে, তাকে দ্বিতীয়া-তৎপুরুষ বলে। যেমনঃ স্বর্গকে গত = স্বর্গগত।
তৃতীয়া-বিভক্ত্যন্ত পদ পূর্বে থেকে সমাস হলে, তাকে তৃতীয়া-তৎপুরুষ বলে। যেমনঃ রজ্জু দ্বারা বন্ধ = রজ্জুবন্ধ।
চতুর্থী-বিভক্ত্যন্ত পদ পূর্বে থেকে সমাস হলে, তাকে চতুর্থী-তৎপুরুষ বলে। যেমনঃ যজ্ঞের নিমিত্ত ভূমি = যজ্ঞভূমি।
পঞ্চমী-বিভক্ত্যন্ত পদ পূর্বে থেকে সমাস হলে, তাকে পঞ্চমী-তৎপুরুষ বলে। যেমনঃ মুখ হইতে ভ্রষ্ট = মুখভ্রষ্ট।
ষষ্ঠী-বিভক্ত্যন্ত পদ পূর্বে থেকে সমাস হলে, তাকে ষষ্ঠী-তৎপুরুষ বলে। যেমনঃ দীনের বন্ধু = দীনবন্ধু।
সপ্তমী-বিভক্ত্যন্ত পদ পূর্বে থেকে সমাস হলে, তাকে সপ্তমী-তৎপুরুষ বলে। যেমনঃ দিবাতে নিদ্রা = দিবানিদ্রা।
অনুবাদ অব্যয় পদ পূর্বে থেকে যে সমাস হয় এবং যাতে পূর্ব পদের অর্থেরই প্রাধান্য থাকে, তাকে উপসর্গ তৎপুরুষ সমাস বা অব্যয়ীভাব সমাস বলে। যেমনঃ আত্মাকে অধি (অধিকার করিয়া) = অধ্যাত্ম।
যে পদের পরবর্তী ক্রিয়ামূলের সঙ্গে কৃৎ প্রত্যয় যুক্ত হয়, সে পদকে উপপদ বলে। কৃদন্ত পদের সাথে উপপদের যে সমাস হয়, তাকে উপপদ তৎপুরুষ সমাস বলে। যেমন: জলে চরে যা= জলচর, জল দেয় যা= জলদ, পঙ্কে জন্মে যা= পঙ্কজ ইত্যাদি।
বহুব্রীহি সমাস
যে সমাসের পূর্বপদ ও পরপদ কারো অর্থ প্রাধান্য পায় না ,সমস্ত পদের অর্থ প্রাধান্য্য পায়, তাকে বহুব্রীহি সমাস বলে।
প্রধানত বহুব্রীহি সমাস সাত প্রকার:
১/ সমানাধিকরন বহুব্রীহি: দশানন—দশ আনন যার
২/ ব্যাধিকরণ বহুব্রীহি: পাপমতি-- পাপে মতি যার
৩/ মধ্যপদলোপী বহুব্রীহি: বিড়ালোক্ষী-- বিড়ালের অক্ষির মতো অক্ষি যার
৪/ অলুক বহুব্রীহি: মুখেভাত-- মুখে ভাত দেওয়া হয় যে অনুষ্ঠানে।
৫/ ব্যাতিহার বহুব্রীহি: লাঠালাঠি-- লাঠিতে লাঠিতে যে লড়াই।
৬/ না বহুব্রীহি: নির্বাক-- নেই(ন) বাক যার।
৭/সহার্থক বহুব্রীহি: সবাক-- বাকের সহিত বর্তমান
দ্বিগু সমাস
দ্বিগু শব্দটির আক্ষরিক অর্থ হল 'দুটি গরু' কিন্তু ব্যাকরণ সম্মত অর্থ হল 'দুটি গরুর মূল্যে কেনা।
অব্যয়ীভাব সমাস
অনুবাদ অব্যয় পদ পূর্বে থেকে যে সমাস হয় এবং যাতে পূর্ব পদের অর্থেরই প্রাধান্য থাকে, তাকে অব্যয়ীভাব সমাস বলে। এই সমাসকে বর্তমানে উপসর্গ তৎপুরুষ সমাস বলে। যেমনঃ আত্মাকে অধি (অধিকার করিয়া) = অধ্যাত্ম।
অন্যান্য সমাস
ছয়টি প্রধান সমাস ছাড়াও কয়েকটি অপ্রধান সমাস রয়েছে। যেমন: প্রাদি, নিত্য, অলুক, উপপদ ইত্যাদি। এসব সমাসের প্রচুর উদাহরণ পাওয়া যায় না। এজন্য এগুলোকে অপ্রধান মনে করা হয়।
নিত্য সমাস
যে সমাসে সমস্যমান পদ দ্বারা সমাস-বাক্য হয় না, অন্য পদের দ্বারা সমস্ত পদের অর্থ প্রকাশ করতে হয়, তাকে নিত্য সমাস বলে। তদর্থবাচক ব্যাখ্যামূলক শব্দ বা বাক্যাংশ যোগে এগুলোর অর্থ বিশদ করতে হয়। যেমন: কেবল তা = তন্মাত্র, অন্য গ্রাম = গ্রামান্তর, কেবল দর্শন = দর্শনমাত্র, অন্য গৃহ = গৃহান্তর, (বিষাক্ত) কাল (যম) তুল্য (কাল বর্ণের নয়) সাপ = কালসাপ, তুমি আমি ও সে = আমরা, দুই এবং নব্বই = বিরানব্বই।
অলোপ সমাস
যে সমাসে সমস্যমান পদের বিভক্তি লোপ পায় না, তাকে অলোপ সমাস বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে, ঘোড়ার ডিম, মাটির মানুষ, মামার বাড়ি, গায়ে পড়া, গায়ে হলুদ, হাতেখড়ি, মুখে-ভাত,কানে-কলম ইত্যাদি।
উপপদ সমাস
কৃদন্ত-পদের পূর্বে যে পদ থাকে, তাকে উপপদ বলে এবং উপপদের সাথে কৃদন্ত-পদের যে সমাস হয়, তাকে উপপদ সমাস বলে। যেমন: কুম্ভ করে যে = কুম্ভকার।
প্রাদি সমাস
প্র,পরা প্রভৃতি ২০টি উপসর্গের সাথে কৃৎ প্রত্যয়সাধিত বিশেষ্য পদের সমাস হলে, তাকে প্রাদি সমাস বলে। যেমন: সম্ (সম্যক্) যে আদর = সমাদর, প্র (প্রকৃষ্ট) যে বচন = প্রবচন, পরি (চতুর্দিকে) যে ভ্রমণ = পরিভ্রমণ, অনুতে (পশ্চাতে) যে তাপ = অনুতাপ, প্র (প্রকৃষ্ট রূপে) ভাত (আলোকিত) = প্রভাত, প্র (প্রকৃষ্ট রূপে) গতি = প্রগতি ইত্যাদি, প্রদর্শন=প্রকৃত রুপে দর্শন, প্রনাম=প্রত্যয় দ্বারা নাম।
অ্যামারান্থাস অস্ট্রালিস
অ্যামারান্থাস অস্ট্রালিস (Amaranthus australis) হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। ইংরেজি বলয়ে এটি সাউদার্ন অ্যামারান্থ বা সাউদার্ন ওয়াটার-হেম্প নামেও পরিচিত। উচ্চতার দিক দিয়ে উদ্ভিদটি সাধারণত ১ থেকে ৩ মিটার (৩.৩ থেকে ৯.৮ ফুট) বৃদ্ধি পায়, যদিও কিছু কিছু উদ্ভিদ ৯ মিটার (৩০ ফুট) উচ্চতা পর্যন্ত বৃদ্ধি পায় বলে জানা গেছে। এর কাণ্ডগুলির ব্যাস ৩০ সেন্টিমিটার পর্যন্ত হতে পারে। এটি একটি স্বল্পকালস্থায়ী বহুবর্ষজীবী ভেষজ উদ্ভিদ প্রজাতি।
সংগ্রামপুর ইউনিয়ন
সংগ্রামপুর ইউনিয়ন বাংলাদেশের টাঙ্গাইল জেলার ঘাটাইল উপজেলার অন্তর্গত একটি ইউনিয়ন।
অবস্থান ও সীমানা
সংগ্রামপুর ইউনিয়ন মূলত পাহাড়ি এলাকা নিয়ে গঠিত।এর প্রধান প্রাণকেন্দ্র হচ্ছে ছনখোলা বাজার।এই বাজারেই ইউনিয়ন পরিষদ কার্যালয় অবস্থিত।
ইতিহাস
ঘাটাইল উপজেলা মোট ১৪টি ইউনিয়ন, ১টি পৌরসভা, ৪২৭টি গ্রাম ও ৩০৬টি মৌজায় বিভিক্ত। ইউনিয়নগুলো হলো, দেউলাবাড়ী, ঘাটাইল, জামুরিয়া, দিগড়, দিঘলকান্দি, আনেহলা, দেওপাড়া, ধলাপাড়া, সন্ধানপুর, লোকেরপাড়া, রসুলপুর, সংগ্রামপুর, সাগরদিঘি এবং লক্ষিন্দর।[১৪] ব্রিটিশ শাসনামলে ১৯৬১ সালে এখানে থানা বা পুলিশ স্টেশন স্থাপন করা হয়। বাংলাদেশ স্বাধীনতা লাভের পর ১৯৮৩ সালে ঘাটাইলকে উপজেলা করা হয়। উপজেলা প্রশাসনের আবেদনের ভিত্তিতে স্থানীয় সরকার, পল্লী উন্নয়ন ও সমবায় মন্ত্রণালয় ২০১৪ সালের ২১ আগস্ট ধলাপাড়া, রসুলপুর ও সন্ধানপুর ইউনিয়নকে ভেঙে সংগ্রামপুর, সাগরদিঘি ও লক্ষিন্দর নামে আরও তিনটি নতুন ইউনিয়ন তৈরির গেজেট প্রকাশ করে। এই ইউনিয়নের পূর্ব নাম ছিল সন্ধানপুর ইউনিয়ন পরিষদ,যা বর্তমানে সংগ্রামপুর ইউনিয়ন পরিষদ নামে নামকরণ করা হয়।
জনপ্রতিনিধি
'''বর্তমান চেয়ারম্যান- জনাব আঃ রহিম মিয়া।
আন্তর্জাতিক বিড়াল দিবস
আন্তর্জাতিক বিড়াল দিবস প্রতিবছরের ৮ আগস্ট অনুষ্ঠিত একটি উদ্‌যাপন। ২০০২ সালে পশুর কল্যাণের জন্য আন্তর্জাতিক তহবিল এই দিনটি চালু করে।
আন্তর্জাতিক বিড়াল দিবসটি কিছু দেশে বিশ্ব বিড়াল দিবস হিসাবেও পরিচিত এবং এটি শুরু হওয়ার পর থেকে এটির উদ্‌যাপন বিশ্বব্যাপী বৃদ্ধি পাচ্ছে। বর্তমানে বেশীরভাগ দেশ এই দিনটি পালন করে ৮ই আগস্ট, তবে রাশিয়া ১ মার্চকে জাতীয় বিড়াল দিবস হিসেবে উদ্‌যাপন করে এবং মার্কিন যুক্তরাষ্ট্র আন্তর্জাতিক বিড়াল দিবস এবং তাদের নিজস্ব জাতীয় বিড়াল দিবস উভয় ২৯ অক্টোবর উদ্‌যাপন করে।
আন্তর্জাতিক বিড়াল দিবস মানুষের পোষা বন্ধু বিড়াল এবং এদের সাহায্য ও সুরক্ষার উপায়গুলি সম্পর্কে জানতে ভূমিকা পালন করে। বিড়াল দিবস হ'ল ২২ ফেব্রুয়ারিতে উদযাপিত আরেকটি অপ্রাতিষ্ঠানিক বিড়াল দিবস যা জাপানে চালু হয়েছিল।
সূরা ইয়াসীন
সূরা ইয়াসীন (আরবি ভাষায়: سورة يس‎) মুসলমানদের ধর্ম-গ্রন্থ আল-কুরআনের ৩৬ তম সূরা, এর আয়াত সংখ্যা ৮৩ এবং এর রূকুর সংখ্যা ৫। সূরাটি মক্কায় অবতীর্ণ হয়েছে। এক হাদিসে মুহাম্মাদ (সঃ) বলেন, এই সূরাকে কোরআনের হৃৎপিণ্ড বলা হয়।
নাম
এই সূরা ইয়াসীন নামে প্রসিদ্ধ। এক হাদীসে এ সূরাকে "আয়ীমা" বলা হয়েছে এবং অপর এক হাদীসে পাওয়া যে, তওরাতে এ সূরাকে "মুয়িম্মাহ" বলে উল্লেখিত রয়েছে। এই সূরার পাঠকের নাম "শরীফ" বলে বর্ণিত আছে। আর বলা হয়েছে যে, কেয়ামতের দিন এর সুপারিশ "রবীয়া" গোত্র তুলনায় অধিকসংখ্যাক লোকের জন্য কবুল হবে। এছাড়া বিভিন্ন রেওয়ায়েতে এর নাম "মুদাফিয়াও","কাযিয়া" বলে উল্লেখ রয়েছে। সূরার প্রথম আয়াত থেকে নামকরণ করা হয়েছে।
কুরআনের হৃৎপিণ্ড
ইমাম গযযালী এর মতে, এই সূরায় কেয়ামত ও হাশরের ব্যাপারে দীর্ঘ বর্ণনা থাকার কারণে একে কুরআনের হৃৎপিণ্ড বলা হয়েছে। সবকিছুর একটা হৃৎপিণ্ড আছে, এখান থেকে হৃদপিন্ডের ধারনাটি আসে এবং সূরা ইয়াসীন কোরআনের হৃৎপিণ্ড। বলা হয়, "হৃৎপিণ্ড" এর অর্থ অনেক পাণ্ডিত্যপূর্ণ আলোচনার ভিত্তিতে করা হয়েছে। এটা কোরাআনের অপরিহার্য বিষয়বস্তুর প্রদর্শন করে, যেমন আল্লাহর সার্বভৌমত্ব; আল্লাহর সীমাহীন ক্ষমতার উদাহরণস্বরূপ হিসেবে তার সৃষ্টি, জান্নাত; বহু-ঈশ্বরবাদী এবং অবিশ্বাসীদের জন্য পুনরুত্থানের পরে তার চরম শাস্তি, এবং অবিশ্বাসীদের বিরুদ্ধে বিশ্বাসীদের সংগ্রাম; এবং অন্যদের মধ্যে মুমিনরা যে সঠিক পথের উপর ছিল তা পুনরায় নিশ্চিত করা। সূরা ইয়াসীন তার প্রাণবস্ত এবং ছন্দযুক্ত আয়াতের সাথে একটি কার্যকর ও শক্তিশালী পদ্ধতিতে কুরআনের বার্তা প্রদর্শন করে।
ফযিলত
এই সূরা এক বার পাঠ করলে দশ বার পবিত্র কোরআন খতমের সওয়াব অর্জিত হবে। যদি কোন ব্যক্তি নিয়মিত সূরা ইয়াসীন পাঠ করে তবে তার জন্য বেহেশতের ৮টি দরজাই খোলা থাকবে। সে যে কোন দরজা দিয়ে বেহেশতে প্রবেশ করতে পারবে এবং কোন ব্যক্তি রাত্রে শোয়ার পূর্বে সূরা ইয়াসীন পাঠ করে রাত্রি যাপন করে তবে সকালে সে নিশ্পাপ অবস্থায় ঘুম হইতে জাগ্রত হবে। এমনকি শুধু পাঠ করলেই নয় এই সূরাটি শুনলেও অনেক সওয়াব।
রানীনগর জলপাইগুড়ি জংশন রেলওয়ে স্টেশন
রানীনগর জলপাইগুড়ি জংশন রেলওয়ে স্টেশন হচ্ছে ভারতের পশ্চিমবঙ্গের জলপাইগুড়ি জেলার রানী নগরে অবস্থিত একটি রেলওয়ে স্টেশন এবং জংশন স্টেশন। এটি ভারতের শহর জলপাইগুড়িকে সেবা করে।
এটি উত্তর-পূর্ব সীমান্ত রেল অঞ্চলের কাটিহার বিভাগের নয়া জলপাইগুড়ি-নয়া বনগাইগাও সেকশনের অন্তর্গত।
পীর ইয়েমেনি
পীর ইয়েমেনি চতুর্দশ শতাব্দীর একজন দরবেশ ছিলেন। তার আসল নাম ছিল শেখ মালেক।
বানৌজা তল্লাশী
বাংলাদেশ নৌবাহিনী জাহাজ (সংক্ষেপেঃ বানৌজা) তল্লাশী বাংলাদেশ নৌবাহিনীর দর্শক-শ্রেণীর একটি জরিপ জাহাজ। জাহাজটিকে ওয়ান২ত্রি নেভাল আর্কিটেক্ট, অস্ট্রেলিয়া এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। জাহাজটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্য পরিচালনা করতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্য পরিচালনা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায় ১০ ফেব্রুয়ারি, ২০২০ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ২টি জরিপ জাহাজ নির্মাণের চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ওয়ান২ত্রি নেভাল আর্কিটেক্ট, অস্ট্রেলিয়া। জাহাজ দুটি নির্মাণে প্রয়োজনীয় সরঞ্জাম ও উপকরণ সরবরাহ করে গ্রেড ওয়ান মেরিন শিপইয়ার্ড, মালয়েশিয়া। সম্পূর্ণ প্রজেক্ট ডিজাইন, সাপ্লাই এবং লজিস্টিক ম্যানেজমেন্ট সম্পন্ন করে গোল্ডেন মেরিটাইম টেকনোলজি, ঢাকা। অবশেষে ৫ নভেম্বর, ২০২০ সালে বানৌজা তল্লাশী নৌবাহিনীতে কমিশন লাভ করে। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরন করে জাহাজটি নির্মিত হয়।
পীর ইয়েমেনি
পীর ইয়েমেনি ইয়েমেন থেকে দিল্লি হয়ে বাংলায় আসেন। নিজামুদ্দিন আউলিয়ার খানকাহতে তার সাথে শাহজালালের সাক্ষাৎ হয়। তিনি তার সাথে সিলেট বিজয়ে অংশগ্রহণ করেছিলেন।
বানৌজা তল্লাশী
বৈশিষ্ট্য ও যান্ত্রিক কাঠামো
বানৌজা তল্লাশী জাহাজটির দৈর্ঘ্য, প্রস্থ এবং গভীরতা । এটি দেশীয় প্রযুক্তিতে খুলনা শিপইয়ার্ডে নির্মিত হয়। জাহাজটিতে রয়েছে ২টি  ক্যাটারপিলার ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম। সেন্সর এবং কার্যপদ্ধতি হিসেবে প্রতিটি জাহাজে থাকবে:
রণসজ্জা
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
পীর ইয়েমেনি
পীর ইয়েমেনির মৃত্যুর সঠিক তারিখ জানা যায় না। ঢাকার ওসমানী উদ্যানের উত্তরপূর্ব পাশে অবস্থিত তার সমাধিসৌধের নিকটে একটি মসজিদ বিদ্যমান। ঢাকার গুলিস্তানে অবস্থিত "পীর ইয়েমেনি মার্কেট" এর নামকরণ তার নামানুসারে করা হয়েছে।
দ্গে-'দুন-র্গ্যাল-ম্ত্শান (কির্তি রিনপোছে)
দ্গে-'দুন-র্গ্যাল-ম্ত্শান (১৩৭৪-১৪৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম কির-তি রিন-পো-ছে  উপাধিধারী বৌদ্ধ লামা ছিলেন।
প্রথম জীবন
দ্গে-'দুন-র্গ্যাল-ম্ত্শান ১৩৭৪ খ্রিষ্টাব্দে তিব্বতের আমদো অঞ্চলের ব্ঝাগ-শোদ নামক স্থানে জন্মগ্রহণ করেন। তার পিতার নাম ছিল ক্লু-'বুম  এবং মাতার নাম ছিল আ-স্মান । জন্মের পর তার নাম রাখা হয় ছোস-'বুম । কৈশোরে তিনি শিক্ষালাভের উদ্দেশ্যে মধ্য তিব্বত যাত্রা করতে চাইলে তার পিতা প্রথমে রাজী না হয়ে তাকে পারিবারিক সম্পত্তি দেখাশোনা করার জন্য বলেন। এতে ছোস-'বুম মধ্য তিব্বত থেকে ফিরে এসে পরিবারের সম্পত্তি দেখাশোনা করবেন বলে প্রতিশ্রুতি দিলে তার পিতা তাকে যেতে দিতে রাজী হন। ১৩৮৯ খ্রিষ্টাব্দে তিনি লাসা শহরের উদ্দেশ্যে যাত্রা করেন কিন্তু তিনি আর তার বাড়ি ফিরে যাননি।
বিহার প্রতিষ্ঠা
১৪১০ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা দ্গা'-ল্দান বৌদ্ধবিহার নির্মাণ করলে তিনি তাকে সহায়তা করেন। ১৪১২ খ্রিষ্টাব্দে তিনি আমদো অঞ্চলের র্ঙ্গা-বা নামক স্থানে কা-লা-রি-কির-তি  বৌদ্ধবিহার প্রতিষ্ঠা করেন, যেখানে তিনি জীবনের বাকি সময় কাটান। এই সময় তিনি স্তাগ-ত্শাং-ল্হা-মো  নামক স্থানে থা-লা  নামক একটি আশ্রম নির্মাণ করেন। এছাড়াও তিনি সা-ম্গো  এবং তাম-ম্গো  নামক আরো দুইটি বিহার প্রতিষ্ঠা করেন।
শাক্য বংশ
থাম্ব|চিত্র- গৌতম বুদ্ধ(শাক্য বংশীয় রাজপুত্র সিদ্ধার্থ) শাক্য বংশ, প্রাচীনকালের একটি গোত্র। সূর্যবংশীয় রাজা ইক্ষাকুর বংশধরেরা শাক্য বংশের প্রবর্তন করেন।
ব্যুৎপত্তি
পূর্বে পাক-ভারত উপমহাদেশ জম্বু দ্বীপ নামে পরিচিত। জম্বু দ্বীপের অর্ন্তগত কোশল রাজ্যে ইক্ষাকু নামে সূর্যবংশীয় রাজার ৪ পুত্র ও ৫ কন্যাকে তাদের বিমাতার কারণে বনবাসে পাঠিয়ে দেন। তখন বোধিসত্ত্ব কপিল নামে পরিচিত ছিলেন এবং তিনি হিমালয়ের সানুদেশে এক পদ্মসরোবরের তীরে শাক/শাল বনে পর্ণকুটির নির্মাণ করে বাস করছিলেন। তিনি ভূতত্ত্বে পারদর্শী ছিলেন বলে ভুমিভাগের দোষ-গুণ জানতেন। নগর প্রতিষ্ঠার জন্য রাজকুমারদের সাথে দেখা হলে তিনি তাদের প্রতি কৃপা হয়ে পর্ণকুটিরের স্থানে নগর প্রতিষ্ঠা করেন এবং এর নাম দেন কপিলাবস্তু, আর শাল/শক্য বনে নগর পত্তন করেছিলেন বলেই তাদের শাক্য বংশ বলা হয়।
ইতিহাস
নগর প্রতিষ্ঠার পর রাজকুমারগণ তাদের বংশ রক্ষার্থে বিবাহের উদ্যোগ নিতে গিয়ে সমকুলীন কাউকে পাচ্ছিলেন না। অন্য বংশের কাউকে বিবাহ করলে তাদের মাতার কিংবা পিতার বংশের অপমান হবে বিধায় তারা জ্যেষ্ঠা ভগ্নিকে মাতৃস্থানে প্রতিষ্ঠিত করে চার ভাই, বাকি চার বোনকে বিয়ে করেন। ক্রমে পুত্র-কন্যা হয়ে তাদের বংশ বৃদ্ধি হতে লাগলো। রাজা ইক্ষাকু নিজ পুত্রদের এই কাহিনী শুনে বলেছিলেন কুমারগণ বাস্তবিক অর্থেই শক্য অর্থাৎ সামর্থ্যসম্পন্ন। এই শক্য শব্দ হতে শাক্য বংশের নামকরণ হয়।
গৌতম গোত্র
সূর্যবংশীয় রাজা ইক্ষাকুর বংশধরেরা শাক্য বংশের প্রবর্তন করেন। শাক্য বংশীয় রাজা শুদ্বোধন ও মায়াদেবীর সিদ্ধার্থ পরবর্তী জীবনে সিদ্ধি লাভ করে বুদ্ধ নামে পরিচিত হন। তার গোত্রীয় নাম ছিলো গৌতম। এই কারণে ইতিহাসে তিনি গৌতম বুদ্ধ নামে পরিচিত ছিলেন। গৌতম 29 বছর বয়সে রোগ, জ্বরা, ব্যাধি থেকে মুক্তির পথ খুঁজতে গৃহত্যাগ করেন যা মহাভিনিষ্ক্রমণ নামে পরিচিত । গৌতম বুদ্ধ বৌদ্ধধর্মের স্রষ্টা এবং প্রবর্তক ।
চেরিল ব্রিজেস
চেরিল ব্রিজেস, এখন চেরিল ট্রেওর্গি, হলেন একজন প্রাক্তন লম্বা-দূরত্বের আমেরিকান দৌড়বিদ, যিনি ১৯৬০ এবং ১৯৭০ এর দশকে একবার ম্যারাথনে আমেরিকান এবং বিশ্ব রেকর্ড করেছিলেন। তিনিই প্রথম মহিলা দৌড়বিদ, যাঁর ছবি চলতি পত্রিকার সামনের পাতায় দেখা গিয়েছিল।
জীবনী
চেরিল ব্রিজেসের জন্ম নাম ছিল পেডলো। তিনি ১৯৪৭ সালের ২৫শে ডিসেম্বর ইন্ডিয়ানাতে জন্ম গ্রহণ করেন। তিনি ইন্ডিয়ানাপোলিসের নর্থ সেন্ট্রাল হাই স্কুলে সোফোমোর (বিশ্ববিদ্যালয়ের দ্বিতীয় বর্ষের ছাত্র বা ছাত্রী) হিসাবে তাঁর দৌড়ের জীবন শুরু করেছিলেন। উচ্চ বিদ্যালয়ে তাঁর সিনিয়র বছরে, তিনি জাতীয় ক্রস-কান্ট্রি চ্যাম্পিয়নশিপে প্রতিদ্বন্দ্বিতা করেছিলেন।
১৯৬৬ সালে, তিনি একটি পাবলিক বিশ্ববিদ্যালয়, ইন্ডিয়ানা স্টেট ইউনিভার্সিটি থেকে মার্কিন যুক্তরাষ্ট্রের প্রথম মহিলা ক্রীড়াবিদ হিসেবে অ্যাথলেটিক বৃত্তি পেয়েছিলেন। ব্রিজেস যে সময়ে নথিভুক্ত হয়েছিলেন, সেই সময় সেই বিশ্ববিদ্যালয়ে মহিলাদের জন্য কোনো প্রোগ্রাম ছিল না, তিনিই ছিলেন এই বিষয়ে প্রথম। তিনি শারীরিক শিক্ষায় ডিগ্রি নিয়ে তিন বছরে স্নাতক হন।
১৯৬৯ সালে, তিনি স্কটল্যান্ডে বিশ্ব ক্রস কান্ট্রি চ্যাম্পিয়নশিপে চতুর্থ স্থান অর্জন করেন। তিনি ৩ মাইল এবং ৫,০০০ মিটার দৌড়ে মার্কিন রেকর্ড স্থাপন করেন। এর পরে বিল ডেলিঙ্গার তাঁকে প্রশিক্ষণ দেন। ১৯৭১ সালে, তিনি ইউএস ক্রস কান্ট্রি চ্যাম্পিয়নশিপে ৩য় স্থান অর্জন করেন।
১৯৭১ সালের ৭ই ডিসেম্বর, ব্রিজেস তাঁর প্রথম ম্যারাথন দৌড়োন। কালভার সিটি ম্যারাথনে তিনি ২:৪৯:৪০ সময় করে তৎকালীন বিশ্ব রেকর্ড স্থাপন করেন, ম্যারাথনে ২:৫০:০০ এর নিচে সময় করা তিনি ছিলেন প্রথম মহিলা।।
তিনি ১৯৮৩ সালে ইন্ডিয়ানা ট্র্যাক এবং ক্রস কান্ট্রি হল অফ ফেমে, ১৯৮৪ সালে ইন্ডিয়ানা স্টেট ইউনিভার্সিটি অ্যাথলেটিক হল অফ ফেমে এবং ১৯৮৭ সালে রোড রানার্স ক্লাব অফ আমেরিকা হল অফ ফেমে অন্তর্ভুক্ত হন
তিনি শালেন ফ্লানাগানের মা।
এ কে এম শামসুল হুদা
এ কে এম শামসুল হুদা বাংলাদেশের চট্টগ্রাম জেলার রাজনীতিবিদ যিনি চট্টগ্রাম-৩ আসনের সংসদ সদস্য ছিলেন।
প্রাথমিক জীবন
এ কে এম শামসুল হুদা চট্টগ্রাম জেলায় জন্মগ্রহণ করেন।
রাজনৈতিক জীবন
এ কে এম শামসুল হুদা ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-৩ আসন থেকে সংসদ সদস্য নির্বাচিত হন।
বেড়ন্তাঙ্গল পাখিরালয়
বেড়ন্তাঙ্গল পাখিরালয় ভারতের তামিলনাড়ু রাজ্যের চেঙ্গলপট্টু জেলার মধুরান্তকম তহশিলে অবস্থিত অঞ্চল জুড়ে বিস্তৃত একটি সংরক্ষিত বনাঞ্চল৷ জাতীয় সড়ক ৩২ (ভারত)|৩২ নং জাতীয় সড়কেও ওপর চেন্নাই থেকে  দক্ষিণে এই পাখিরালয়টি অবস্থিত৷ মধুরান্তকম ও চেঙ্গলপট্টু থেকে সহজগম্য৷ প্রতি বছর বিশ্বের বিভিন্ন জায়গা থেকে পরিযানের সময়ে ২৬ টি বিরল প্রজাতি সহ প্রায় ৪০,০০০ পাখির সমাগম হয় এখানে৷
বেড়ন্তাঙ্গল উত্তুরে ল্যাঞ্জাহাঁস, গিরিয়া হাঁস, ধূসর খঞ্জন, নীলপাখা তিলিহাঁস, পাতি কপিঞ্জল এবং অন্যান্য৷
এটি ভারতের সবচেয়ে পুরাতন জলাশয় ভিত্তিক পাখিরালয়। তামিল ভাষায় বেড়ন্তাঙ্গল শব্দটির অর্থ শিকারীদের পল্লী। খ্রিস্টীয় অষ্টাদশ শতাব্দী পর্যন্ত এটি ছিল স্থানীয় জমিদারদের মৃগয়া করার শ্রেষ্ঠ স্থান। সমগ্র অঞ্চলের ছোট ছোট থাকার জন্য তা পরিযায়ী পাখিদের পরিপন্থী। পক্ষী বৈজ্ঞানিক গুরুত্ব ভেবে ১৭৯৮ খ্রিস্টাব্দে ব্রিটিশ সরকার এই অঞ্চলটিকে পাখিরালয় তৈরি করার চিন্তাভাবনা করেছিলেন। ১৮৫৮ খ্রিস্টাব্দে তৎকালীন চেঙ্গলপট্টুর জেলা সমাহর্তার নির্দেশে এই পাখিরালয়টি স্থাপিত হয়।
পাখিরালয়টি দর্শনের জন্য শ্রেষ্ঠ সময় হল নভেম্বর থেকে মার্চ মাসের মধ্যে। এই সময় স্থানীয় উপজাতি গুলির সাথে সাথে বহু পরিযায়ী পাখির আনাগোনা হয়। আশেপাশের গ্রামগুলির প্রত্যেকেই প্রায় এই পাখিরালয়ের নিয়ে যথেষ্ট তৎপর।
ইতিহাস
বহু বছর ধরেই স্থানীয়দের মধ্যে বেড়ন্তাঙ্গল হ্রদ পাখিরালয়ের সৌন্দর্য এবং পরিযায়ী পাখিদের নির্বিঘ্নে থাকার জন্য জনসচেতনতা রয়েছে। অভয়ারণ্য তৈরি পূর্ব থেকেই স্থানীয় চাষীরা পরিযায়ী পাখির আগমন এবং তাদের ফসলের বৃদ্ধির কথা বুঝতে সক্ষম ছিলেন। খ্রিস্টীয় অষ্টাদশ শতাব্দীর শেষ দিকে স্থানীয়দের চেঙ্গলপট্টু লিওনেল প্রাসাদে ব্রিটিশ সৈন্যদের এই অঞ্চলে ঢুকে পাখি হত্যা করার বিরুদ্ধে অভিযোগ করতে দেখা গিয়েছে। ওই সময়ে (১৭৯৮) তারা তৎকালীন জেলা সমাহর্তা থেকে কাওলী তথা পাখি সংরক্ষণের দাবি জানিয়েছিলেন। ১৯৩৬ জেলা সমাহর্তা সরকারিভাবে এটিকে একটি অভয়ারণ্য ঘোষিত করে। ১৯৬২ মাদ্রাজ বনদপ্তর আইন এর অন্তর্ভুক্ত করে এটিকে একটি সংরক্ষিত বনাঞ্চলে পরিণত করা হয়।
খ্রিস্টীয় ঊনবিংশ শতাব্দীর মাঝামাঝি থেকে এই অভয়ারণ্যে জীব বৈচিত্র গণনা শুরু হয়। ১৯৬২ খ্রিস্টাব্দে মাদ্রাজ বনদপ্তর আইন দ্বারা বেড়ন্তাঙ্গল সংরক্ষিত অরণ্যে পরিণত হওয়ার দশ বছর পর এটিকে বন্যপ্রাণী অভয়ারণ্য ঘোষণা করা হয়।
১৯৮৮ খ্রিস্টাব্দের ৮ জুলাই তারিখে সরকারি বিজ্ঞপ্তি জারি করে এটিকে বেড়ন্তাঙ্গল হ্রদ পাখিরালয়ে পরিণত করা হয় যা ছিল ১৯৭২ খ্রিস্টাব্দের বন্যপ্রাণী সংরক্ষণ আইনের আওতাভুক্ত। দর্শনার্থী এবং পরিদর্শক হিসেবে ইন্সপেক্টরদের থাকার জন্য ১৯৬৭ খ্রিস্টাব্দের নিকটে একটি পর্যটক নিবাস ও হোটেল নির্মাণ করা হয়।
অঞ্চলটি পূর্বে ছিল ৫০০ টি হিজল গাছের বাসভূমি, ১৯৭৩ খ্রিস্টাব্দে আরও ১০০ টি এবং ১৯৯৬ খ্রিস্টাব্দে আরও ১,০০০ টি হিজল গাছ এখানে রোপিত করা হয়।
পাখির প্রজাতি
বেড়ন্তাঙ্গল হ্রদ পাখিরালয়েপ্রতিবছর বিভিন্ন দেশ থেকে হাজার হাজার পাখি পরিযায়ী হল আসে তাদের মধ্যে কিছু পাখিকে অতি সহজেই শনাক্ত করা যায়। সহজেই দেখা যায় এমন কিছু পাখি হলো বড় পানকৌড়ি ছোট পানকৌড়ি, গয়ার, গ্রিব, পাতি বক, ছোট বগা, পাতি জলমুরগি, নিশি বক, রাঙা মানিকজোড়, উত্তুরে ল্যাঞ্জাহাঁস, দেশি কানিবক, কপিঞ্জল, উত্তুরে খুন্তেহাঁস, টার্ন, কালোমাথা কাস্তেচরা এবং আরো অন্যান্য। পরিযায়ী পাখির মধ্যে উল্লেখযোগ্য গুলি হল, কানাডা থেকে আসা গিরিয়া হাস এবং নীলপাখা বালিহাঁস; শ্রীলঙ্কা থেকে আসা গয়ার এবং খয়রা কাস্তেচরা; অস্ট্রেলিয়া থেকে আসা চিতিঠুঁটি গগণবেড়; বাংলাদেশ থেকে আসা ধুপনি বক এবং এশীয় শামুকখোল; সাইবেরিয়া থেকে আসা রাঙা মানিকজোড়; মিয়ানমার থেকে আসা চামচঠুঁটি এবং আশেপাশের স্বল্প পরিযায়ী দেশি মেটে হাঁস
বেড়ন্তাঙ্গল ও কারিকিলি পাখিরালয়দুটিকে একত্রে তামিলনাড়ুর গুরুত্বপূর্ণ পক্ষী জীববৈচিত্র্য অঞ্চলের অন্তর্গত৷ এটির কোড নং ২৯৷
হ্রদ
বেড়ন্তাঙ্গল হ্রদ সমুদ্রতল থেকে ১২২ মিটার উচ্চতায় অবস্থিত৷ এটির জল চারপাশের ২৫০ একরজমিতে চাষের কাজে ব্যবহার করা হয়ে থাকে৷ হ্রদের পশ্চিম ও দক্ষিণাংশ বাঁধ দিয়ে আটকানো আবার উত্তর ও পূর্ব অংশ চাষের জমির দিকে খোলা৷ চারটি ছোট ছোট খালের দ্বারা এই হ্রদে গল সঞ্চিত হয়৷ হ্রদের গড় গভীরতা ৫ মিটার৷ মূলত উত্তর-পূর্ব মৌসুমী বায়ু চলাকালীন এখানে বৃষ্টিপাত হয়ে থাকে, বার্ষিক গড় বৃষ্টিপাতের পরিমাণ ১৪০০ মিলিমিটার৷
মাসিহ আলিনেজাদ
মাসিহ আলিনেজাদ (, জন্ম নাম মাসুমেহ আলিনেজাদ-ঘোমি, ১১ই সেপ্টেম্বর, ১৯৭৬) একজন আমেরিকান সাংবাদিক, লেখক, রাজনৈতিক কর্মী ও নারী অধিকার কর্মী। আলিনেজাদ বর্তমানে ভয়েস অব আমেরিকা ফার্সি পরিষেবা একজন উপস্থাপক / প্রযোজক হিসাবে, রেডিও ফর্দার একজন সংবাদদাতা, এর  মানোটো টেলিভিশনে একজন ঘন অবদানকারী এবং ইরানওয়্যারের করার জন্য একটি সম্পাদনাকারী হিসাবে কাজ করে।
আলিনেজাদ ইরানের মানবাধিকার, বিশেষ করে নারীদের অধিকারের সমালোচনার দিকে মনোনিবেশ করেন। তিনি এখন নিউইয়র্ক সিটিতে নির্বাসিত জীবনযাপন করছেন, এবং ইউএন ওয়াচের ২০১৫ সালের জেনেভা সামিট ফর হিউম্যান রাইটস থেকে একটি মানবাধিকার পুরস্কার, মেহেদী সেমসার ফাউন্ডেশনের ওমিড সাংবাদিকতা পুরস্কার এবং একটি "অত্যন্ত প্রশংসিত" এআইবি মিডিয়া এক্সিলেন্স অ্যাওয়ার্ড সহ বেশ কয়েকটি পুরস্কার জিতেছেন।
তিনি তার ও তার পরিবারের বিরুদ্ধে হয়রানির জন্য মার্কিন যুক্তরাষ্ট্রের একটি ফেডারেল আদালতে ইরান সরকারের বিরুদ্ধে ২০১৯ সালে মামলা করেন। তিনি ২০১৮ সালে দ্য উইন্ড ইন মাই হেয়ার নামে একটি বই প্রকাশ করেছিলেন, যা ইরানে তার বেড়ে ওঠার অভিজ্ঞতার সাথে সম্পর্কিত, যেখানে তিনি দাবি করেন যে "মেয়েদের মাথা নীচু রাখার জন্য, যতটা সম্ভব অবাধ্য হতে ও নম্র হওয়ার জন্য উত্থাপিত হয়"। মার্কিন সরকারি আইনজীবীরা ২০২১ সালেঅভিযোগ করেছিলেন যে তিনি ইরানি সরকারের দ্বারা অপহরণের চক্রান্তের লক্ষ্য ছিলেন।
ইসলামী সর্বগ্রাসীতার বিরোধিতা
থাম্ব|২০০৯ সালে ইরান থেকে যুক্তরাষ্ট্রে যাওয়ার পর আলিনেজাদ
তিনি ২০১৪ সালে একটি ফেসবুক পেজ মাই স্টিলথী ফ্রিডম (যা ইরানি মহিলাদের স্টিলথী ফ্রিডমস নামেও পরিচিত) চালু করে, যেখানে ইরানি মহিলাদের হিজাব ছাড়া নিজের ছবি পোস্ট করার আমন্ত্রণ জানানো হয়। পৃষ্ঠাটি দ্রুত আন্তর্জাতিক মনোযোগ আকর্ষণ করে এবং লক্ষ লক্ষ লাইক পায়। যাইহোক, কেউ কেউ দাবি করেছেন এটি ইরান বিরোধী মার্কিন রক্ষণশীলদের দ্বারা নারী অধিকার কর্মীদের শোষণ।
ইউএন ওয়াচ দ্বারা ২০১৫ সালে পরিচালিত জেনেভা সামিট ফর হিউম্যান রাইটস অ্যান্ড ডেমোক্রেসি, তাকে তার "মৌলিক মানবাধিকার, স্বাধীনতা ও সমতার জন্য ইরানি নারীদের সংগ্রামকে সমর্থন করার জন্য কণ্ঠহীনদের কণ্ঠ দেওয়া এবং মানবতার বিবেককে আলোড়িত করার" জন্য নারী অধিকার পুরস্কার প্রদান করে।
তিনি বলেছেন যে তিনি হিজাবের বিরোধী নন, তবে বিশ্বাস করেন এটি ব্যক্তিগত পছন্দের বিষয় হওয়া উচিত। ইরানে, যেসব নারী হিজাব ছাড়া প্রকাশ্যে উপস্থিত হয় তাদের গ্রেপ্তারের ঝুঁকি থাকে।
কিছু নারী এই প্রচারাভিযানকে মার্কিন পররাষ্ট্র নীতির হাতিয়ার এবং মার্কিনরা কেবল শাসন পরিবর্তনের জন্য এই স্রোতগুলিকে কাজে লাগাতে আগ্রহী হিসেবে অভিহিত করে নিবন্ধ প্রকাশ করেছেন।
তায়াম্মুম
থাম্ব|220x220পিক্সেল তায়াম্মুম (تيمم) আরবি শব্দ। তায়াম্মুম শব্দের অর্থ সংকল্প বা উদ্দেশ্য। ইসলামের বিধান অনুসারে, তায়াম্মুম হল অযু বা গোসলের বিকল্প স্বরূপ বালি, মাটি বা ধূলা দিয়ে পবিত্রতা অর্জনের একটি পন্থা। পবিত্র পানি অলভ্য হলে, কতগুলো নিয়ম অনুসরণ করে তায়াম্মুম করতে হয়।
তায়াম্মুম করার পদ্ধতি
তায়াম্মুমের নিয়ত করে বিসমিল্লাহ বলে তায়াম্মুম শুরু করতে হয়। তায়াম্মুম করার জন্য হাতে মাটি লাগিয়ে নিতে হয়। আঙ্গুল ছড়িয়ে দুই হাত এমনভাবে পাক-পবিত্র মাটির ওপর থাপড়াতে হয় যাতে স্বাভাবিকভাবেই হাতের তালুতে কিছু ধূলা লেগে যায়। অতঃপর উভয় হাত দিয়ে সমস্ত মুখমণ্ডল মাসেহ করতে হয়। এরপর আবার মাটিতে হাত থাপড়িয়ে ধূলা লাগিয়ে নিয়ে প্রথমে বাম তালু দিয়ে ডান হাত কনুই পর্যন্ত এবং পরে ডান তালু দিয়ে বাম হাত কনুই পর্যন্ত মাসেহ করতে হয়।
মৃত ব্যক্তির তায়াম্মুম
মৃত ব্যক্তিকে দাফনের পূর্বে গোসল দিতে হয়। তবে প্রয়োজনীয় পানি না-পাওয়া গেলে তায়াম্মুম করাতে হয়।
শর্তাবলী
অযু বা গোসলের পরির্বতে নিম্নোক্ত অবস্থায় তায়াম্মুম করতে হয়।
তায়াম্মুমের ফরয
তায়াম্মুমের ফরয ৩টি।
তায়াম্মুমের সুন্নত
তায়াম্মুমের সুন্নত ৬টি।
কুরআনে তায়াম্মুমের আদেশ
আল্লাহ বলেন, فَلَمْ تَجِدُواْ مَاء فَتَيَمَّمُواْ صَعِيدًا طَيِّبًا فَامْسَحُواْ بِوُجُوهِكُمْ وَأَيْدِيكُم مِّنْهُ مَا يُرِيدُ اللّهُ لِيَجْعَلَ عَلَيْكُم مِّنْ حَرَجٍ وَلَـكِن يُرِيدُ لِيُطَهَّرَكُمْ وَلِيُتِمَّ نِعْمَتَهُ عَلَيْكُمْ لَعَلَّكُمْ تَشْكُرُونَ বাংলায় অনুবাদ- অতঃপর পানি না পাও, তবে তোমরা পবিত্র মাটি দ্বারা তায়াম্মুম করে নাও-অর্থাৎ, স্বীয় মুখ-মন্ডল ও হস্তদ্বয় মাটি দ্বারা মুছে ফেল। আল্লাহ তোমাদেরকে অসুবিধায় ফেলতে চান না; কিন্তু তোমাদেরকে পবিত্র রাখতে চান এবং তোমাদের প্রতি স্বীয় নেয়ামত পূর্ণ করতে চান-যাতে তোমরা কৃতজ্ঞতা প্রকাশ কর।